Zmena Menstruácie a Cysty: Čo to Znamená a Ako Postupovať
Dobrý deň čo keď mám slabú menštruáciu  vždy som ju mala silnú 6 dni teraz ju mam 3dni upne slabú a mám cysty a čo stym robiť či to je pohode ?
Dobrý deň,
ďakujeme za Vašu otázku.
Na dĺžku a intenzitu menštruácie môže mať vplyv viacero faktorov. Medzi najčastejšie príčiny patrí stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. Žiaľ, v našej kompetencii nie je možné určiť príčinu slabej menštruácie, ani to, či má slabá menštruácia súvis s prítomnosťou cýst. V prípade, že bude menštruácia opakovane odlišná od zvyčajného priebehu, alebo pri akýchkoľvek pochybnostiach či ťažkostiach, Vám odporúčam podstúpiť gynekologické vyšetrenie.
Prajem pevné zdravie.
S pozdravom
PharmDr. Veronika Kiabová